**NÓRÁP ÖNKORMÁNYZAT**

**KÉPVISELŐ-TESTÜLETE**

8591 Nóráp Kossuth utca 48.

***Szám***: Pk 30-4/2023.

**Jegyzőkönyv**

***Készült***: Nóráp Község Önkormányzat képviselő-testületének 2023. március 21-én 16.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Antalné Ihász Mária polgármester

Fekete László alpolgármester

Berki-Varga Petra képviselő (3 fő)

A lakosság részéről érdeklődő nem volt.

Tanácskozási joggal részt vett: Kissné Szántó Mária jegyző

**Antalné Ihász Mária polgármester** köszöntötte a képviselőket. Megállapította, hogy az 3 fő képviselőből 3 fő megjelent, az ülés határozatképes, azt megnyitotta. (jelenléti ív jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

1. A temetőről és a temetkezésről szóló önkormányzati rendelet elfogadása
2. Szociális tüzifa pályázat benyújtása
3. A Győri Hulladékgazdálkodási Nonprofit Kft beszámolója 2022. évi tevékenységéről

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) A temetőről és temetkezésről szóló rendelet elfogadása**

**Előadó: Antalné Ihász Mária polgármester**

**Antalné Ihász Mária polgármester**  megállapította, hogy az előterjesztést a képviselők a meghívóval együtt kézhez kapták. (előterjesztés jkv. 3. melléklete) Kérte a képviselőket a véleménynyilvánításra, javasolta a tervezet elfogadását.

A képviselők a tervezettel egyetértettek, hozzászólás nem volt.

A polgármester kérte a képviselőket a rendelettervezettel kapcsolatos szavazásra:

Nóráp Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp Község Önkormányzat Képviselő-testületének**

**2/2023. (III. 23.) önkormányzati rendelete**

**a temetőről és temetkezésről**

**(A rendelet jegyzőkönyv 4. melléklete)**

**2.) Szociális tűzifa pályázat benyújtása**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a képviselők a napirend anyagát a meghívóval együtt kézhez kapták. (jkv. 5. melléklete)

Kérte a véleményeket, javasolta az előterjesztés szerint a teljes igényelhető mennyiségre benyújtani a pályázatot.

Hozzászólás nem volt, a polgármester kérte a képviselőket szavazásra:

Nóráp község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**10/2023. (III.21.) KT határozat**

Nóráp Község Önkormányzat Képviselő-testülete a helyi önkormányzatokért felelős miniszter által Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pont alapján a települési önkormányzatok szociális célú tüzelőanyag vásárláshoz kapcsolódó támogatása jogcím szerint kiírt pályázatra pályázatot nyújt be, 12 m3 tűzifa beszerzésére.

A pályázathoz szükséges önrész – 30.480 Ft, az önkormányzat 2023. évi költségvetésében rendelkezésre áll.

Az Önkormányzat vállalja, hogy a szociális tűzifa támogatásban részesülőktől semmilyen ellenszolgáltatást nem kér.

Az Önkormányzat képviselő-testülete vállalja, hogy a tüzifa elosztására helyi rendeletet alkot, mely legkésőbb a tűzifa vásárlást követő 10. napon belül hatályba lép.

A képviselő-testület utasítja a jegyzőt a pályázat benyújtására.

**Határidő:** 2023. április 28.

**Felelős:** jegyző

**3.) A Győri Hulladékgazdálkodási Nonprofit Kft beszámolója 2022. évi tevékenységéről**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy az előterjesztés anyagát a képviselők a meghívóval kézhez kapták. (jkv. 6. melléklete) Kérte a hozzászólásokat, javasolta a beszámoló elfogadását.

Nóráp község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**11/2023. (III.21.) KT határozat**

Nóráp község Önkormányzat Képviselő-testülete a Győri Hulladékgazdálkodási Nonprofit Kft tájékoztatóját a 2022. évi tevékenységéről elfogadja.

Több napirend, hozzászólás nem volt, a polgármester a képviselő-testület nyilvános ülését 16.45 órakor bezárta, zárt ülésen folytatták a munkát.

K.m.f.

Antalné Ihász Mária Kissné Szántó Mária

polgármester jegyző